**REPUBLICA MOLDOVA РЕСПУБЛИКА МОЛДОВА**



**Consiliul orăşenesc Городской совет**

**Ocniţa Окница**

**DECIZIE**

**23 martie 2018 nr. 03/06**

**Cu privire la participarea primăriei orașului Ocniţa**

**în proiectul “ASALT” - ediţia Revitalizarea urbană**

Sprijinirea administrației publice din Republica Moldova în implementarea politicii regionale prin dezvoltarea urbană integrată și sustenabilă fiind un proiect al Programul polonez de cooperare pentru dezvoltare al Ministerului Afacerilor Externe al Poloniei – Polish Aid 2017, care are ca obiectiv susținerea procesului de implementare a instrumentelor de politici urbane și revitalizare urbană (în baza experienței poloneze), ca mijloc principal de stimulare a dezvoltării orașelor și zonelor urbane, inclusiv aspecte sociale, economice, de mediu, spațiale și culturale.  
 Revitalizarea urbană vizează zonele urbane defavorizate, printr-un efort de cooperare între comunități , societatea civilă și alți actori locali și, mai presus de toate cu locuitorii, pentru îmbunătățirea condițiilor de trai, creșterea calității mediului și a climatului social și pentru consolidarea economiei locale**.** Suma totală a proiectului constituie 580 900MDL ( 440 000 lei –FGM; 140 900 lei – APL )

În temeiul art. 14 din Legea nr. 436-XVI din 28 decembrie 2006 privind administraţia publică locală, art. 26 din Legea nr. 397-XV din 16 octombrie 2003 privind finanţele publice locale, 2016 și în baza procesului – verbal al comisiei consultative în sfera economico - financiară , nr.03 din 21.03.2018, în urma dezbaterilor, consiliul orășenesc ,

**DECIDE :**

1. Se acceptă participarea primăriei orașului Ocnița în cadrul proiectului „ASALT” (Acțiune Schimbare Activism Lideri Tineret ) - ediția Revitalizarea urbană.

2. Se aprobă volumul contribuţiei or. Ocniţa în proiectul „ Revitalizarea urbană” în mărime cel puțin de 20 % din costul proiectului. .

3.Se desemnează dl Eugeniu Șipcalov, specialist al primăriei , ca persoană responsabilă de procesul de revitalizare urbană , inclus pe proiectul nominalizat .

4. Se aprobă acordul de parteneriat cu partenerii civili ai proiectului .

**Președintele ședinţei consiliului orășenesc Eduard Rubin**

**Secretarul consiliului orăşenesc Axenia Plăcintă**